ET Euroopa Liidu Teataja C 191/25

Prantsusmaa valitsuse teatis seoses Euroopa Parlamendi ja nõukogu aasta direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Ametlik teade, et on saadud taotlus ainuõigusega tegevusloa saamiseks, et teostada vedelate või gaasiliste süsivesinike luuret (edaspidi: „Moret-sur-Loingi luba”), ja taotlus kontsessiooni saamiseks, et kaevandada vedelaid või tahkeid süsivesinikke (edaspidi: „Nonville'i kontsessioon”))

(EMPs kohaldatav tekst)

(2007/C 191/11)

29. novembril 2006. aastal saadud sooviavaldusega taotles äriühing Géopétrol SA, asukohaga 9, rue Nicolas Copernic Z.I. du Coudray F-93150 Le Blanc-Mesnil Cedex, et laiendataks ainuõigusega tegevusluba ehk nn Moret-sur-Loing'i luba vedelate ja gaasiliste süsivesinike uurimiseks umbes 77 ruutkilomeetri suurusel alal, mis asub Seine et Marne'i departemangu territooriumil.

Nimetatud laiendamine hõlmab järgmiste geograafiliste koordinaatidega määratud maa-ala, kusjuures algmeridiaaniks on Pariisi meridiaan.

Punktid Pikkuskraad Laiuskraad A 0,50 kraadi idapikkust 53,70 kraadi põhjalaiust B 0,50 kraadi idapikkust 53,69 kraadi põhjalaiust C 0,49 kraadi idapikkust 53,69 kraadi põhjalaiust D 0,49 kraadi idapikkust 53,68 kraadi põhjalaiust E 0,47 kraadi idapikkust 53,68 kraadi põhjalaiust F 0,47 kraadi idapikkust 53,67 kraadi põhjalaiust G 0,45 kraadi idapikkust 53,67 kraadi põhjalaiust H 0,45 kraadi idapikkust 53,65 kraadi põhjalaiust I 0,50 kraadi idapikkust 53,65 kraadi põhjalaiust J 0,50 kraadi idapikkust 53,60 kraadi põhjalaiust K 0,60 kraadi idapikkust 53,60 kraadi põhjalaiust L 0,60 kraadi idapikkust 53,70 kraadi põhjalaiust

3. jaanuaril 2007. aastal saadud sooviavaldusega taotles äriühing Bridgeoil, asukohaga 1, boulevard Vivier Merle Immeuble Tour Suisse F-69003 Lyon, kontsessiooni (edaspidi: „Nonville'i kontsessioon”) vedelate ja gaasiliste süsivesinike kaevandamiseks umbes 10,7 ruutkilomeetri suurusel alal, mis asub Seine et Marne'i departemangu territooriumil.

Nimetatud kontsessioon hõlmab järgmiste geograafiliste koordinaatidega määratud maa-ala, kusjuures algmeridiaaniks on Pariisi meridiaan.

Punktid Pikkuskraad Laiuskraad A 0,45 kraadi idapikkust 53,67 kraadi põhjalaiust B 0,47 kraadi idapikkust 53,67 kraadi põhjalaiust C 0,47 kraadi idapikkust 53,68 kraadi põhjalaiust D 0,51 kraadi idapikkust 53,68 kraadi põhjalaiust E 0,51 kraadi idapikkust 53,65 kraadi põhjalaiust F 0,45 kraadi idapikkust 53,65 kraadi põhjalaiust

See ala asub piirkonnas, mille kohta on esitatud taotlus laiendada ainuõigusega tegevusluba gaasiliste või vedelate süsivesinike luureks (Moret-sur-Loingi luba).

Taotluste esitamine ja otsuse tegemise tähtaeg

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamise ja maa-aluse ladustamise õigust käsitleva 2. juuni 2006. aasta ministri määruse nr 2006-648 artiklites 4, 5 ja 6 (Prantsuse Vabariigi Teataja, 3. juuni 2006).

Huvitatud ettevõtjad võivad 90 päeva jooksul pärast käesoleva teatise avaldamist Euroopa Liidu Teatajas esitada konkureeriva taotluse vastavalt menetlusele, mis on kokkuvõtvalt esitatud kaevandamislube käsitlevas „Teatises süsivesinike kaevandamisõiguse saamise kohta Prantsusmaal” ( Euroopa Ühenduste Teataja C 374, 30.12.1994, lk 11) ja kinnitatud ministri määrusega nr 2006-648 kaevandamise ja maa-aluse ladustamise õiguste kohta. Konkureerivad taotlused edastatakse kaevandamisküsimustega tegelevale ministrile allpool osutatud aadressil.

Prantsusmaa pädeva asutuse otsus Moret-sur-Loing'i loa laiendamise ja konkureerivate taotluste kohta tehakse kuni kahe aasta möödumisel nimetatud taotluse kättesaamisest, seega hiljemalt 29. novembril 2008.

Otsus Nonville'i kontsessiooni taotluse ja konkureerivate taotluste kohta tehakse kuni kolme aasta möödumisel kuupäevast, mil Prantsusmaa pädev asutus sai esimese taotluse, seega hiljemalt 3. jaanuaril 2010.

Tingimused ja nõuded kaevandamise teostamise ja peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 2. juuni 2006. aasta dekreedist nr 2006-649, milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Prantsuse Vabariigi Teataja, 3. juuni 2006).

Sellekohast täiendavat teavet võib saada ökoloogia-, arendus- ja säästva arengu ministeeriumist (energia- ja tooraine osakond, energia- ja mineraalressursside talitus, kaevandusalase seadusandluse büroo), (le ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), aadress: 61, boulevard Vincent Auriol, Télédoc 133, F-75703 Paris Cedex 13 [telefon: (33) 144 97 23 02, faks: (33) 144 97 05 70].

Eespool nimetatud õigusaktide sätetega saab tutvuda veebilehel:

http://www.legifrance.gouv.fr

(1) ELT L 164, 30.6.1994, lk 3.